open-index/open-wikipedia-markdown huggingface dataset:
Avraam Tolmasov

**Avraam (Abram, Avram, Avrom) Gavrielovich Tolmasov** (Evt . *Avraham Gavrielovich Tolmasov / Avraham Gavrieloviç Tolmasov* ; 1956-yil 14-oktabr, Samarqand, Oʻzbekiston SSR, SSSR) — taniqli qoʻshiqchi va musiqachi, sovet davridagi buxoro yahudiylari musiqa madaniyati asoschilaridan biri. Buxoro yahudiylari, tojik va oʻzbek mumtoz shashmaqom qoʻshiqlari mohir ijrochilaridan biri. Dramatik tenor ovoziga ega taniqli qoʻshiqchi. Avraam Tolmasovni buxoro yahudiylari zamonaviy va klassik estrada „qiroli“ deb eʼtirof etishgan.

## Faoliyati
Avraam Tolmasov Butunjahon buxoro yahudiylari kongressi, AQSh va Kanada buxoro yahudiylari kongressi, Rossiya va Markaziy Osiyo mamlakatlari buxoro yahudiylari kongressining diplom va mukofotlari bilan taqdirlangan. U yahudiy-tojik, tojik, fors va oʻzbek tillarida qoʻshiqlar kuylagan.

Avraam Tolmasov 1956-yilda Samarqand shahrida buxoro (Oʻrta Osiyo) yahudiyari oilasida tugʻilgan. Musiqiy taʼlimni Samarqanddagi mashhur buxoro-yahudiylaridan olgan. U 1980-yillarning boshlarida mashhurlik choʻqqisiga erishgan. 1989- yilda buxoro yahudiylarini Isroilga ommaviy koʻchirishgan paytda u SSSRni tark etib, Isroilga koʻchib oʻtadi. 1990-yillarda uning ijodiyi yanada ommalashadi va mashhurlikning yuqori choʻqqisiga chiqqan, u nafaqat buxoro yahudiylari, balki tojiklar va oʻzbeklar orasida ham shuhrat qozongan mashhur sanatkordir.

## Gastrol safarlari
2002-yilda Avraam Tolmasov Amerika Qoʻshma Shtatlariga, Nyu-Yorkning Kvins provinsiyasiga koʻchib oʻtadi, qolaversa u yerda AQShdagi buxoro yahudiylarining asosiy qismi, 70 mingdan ortiq yahudiylar istiqomat qilishadi. 2000-yillarning boshi va oʻrtalari ham xonanda ijodining choʻqqilaridan biriga aylandi. Tolmasov Isroil, AQSH, Kanada, Avstraliya, Yevropa Ittifoqi mamlakatlari va Oʻzbekistonda gastrol safarlarida boʻlib konsertlar uyushtiradi. Xonanda nafaqat buxoro yahudiylari qolaversa, tojik va o‘zbekzabonlar orasida yuksak hurmatga sazovor sanʼatkor. Uning qoʻshiqlari yozilgan kasseta va disklar nafaqat AQSh va Isroilda, balki Oʻzbekiston va Tojikiston ham katta talabga ega.

U yahudiy-tojik tilidan tashqari ivrit, tojik, fors, oʻzbek, rus va ingliz tillarida soʻzlashadi.

Xonandaning ismini yozish va talaffuz etishda koʻpincha imlo xatolariga yoʻl qoʻyishadi. Bu holat asosan nashriy materiallarda va ogʻizaki nutqda, shevalarda koʻplab uchraydi. Buni bartaraf etish maqsadida u oʻzining YouTube rasmiy kanalida ismi Avraam ekanligini bildirgan. Qoʻshiqchi eng koʻp Avrom nomi bilan tanilgan, bu Avrohom ismining qisqartirilgan versiyasidir.. Avram va Abram variantlari asosan Isroilda va eronliklar orasida keng tarqalgan.

## Manbalar

* 
* 
* 
* 

## Havolalar

* Avrom Tolmasov — Qurbon Ulam (sizning qurboningiz boʻlishga tayyor)
* Avrom Tolmasov — Modaram (ona haqida qoʻshiq)
* Avrom Tolmasov — Dar Samarqand ast (Samarqandda)
* Avrom Tolmasov tavallud topgan kun
* Avrom Tolmasovning Toshkent shahridagi konserti. 2002 yil
* Avrom Tolmasov va shogirdi Mardon Mavlonovning Isroildagi konserti. 2002 yil
Abakada alifbosi

**Abakada alifbosi 1940-**yilda filippin milliy tili sifatida qabul qilingan  tagalog tiliga asoslangan „mahalliy“ lotin alifbosi hisoblanadi.

20 ta harfdan iborat alifbo Lope K. Santos tomonidan tagalog tiliga asoslangan milliy til uchun ishlab chiqilgan. Alifbo rasman Filippin Milliy til instituti tomonidan qabul qilingan.

**Abakada alifbosi** 1987-yilda qabul qilingan zamonaviy Filippin alifbosi bilan almashtirildi.

## Abakada tartibi
Abakada harflarining jamlanishi boshqa lotin tiliga asoslangan imlo tizimlariga mos keladi.Oʻziga xos tomoni *n* dan keyin *digrafik ng* qoʻyiladi.

Har bir undoshning imlosi yoki nomlanishida uning tovushi oxirida har doim „a“ bilan talaffuz qilinadi (masalan, „ba“, „ka“ va hokazo). Tizim nomining sababi ham shu.

## Tarixi
Ispan tili kirib kelgungacha boʻlgan davrda qadimgi tagalog tili Kavi yoki Baybayin yozuvi yordamida yozilgan. Uch asr davomida tagalog tili maʼlum darajada ispan fonetik va orfografik qoidalariga amal qilgan holda yozilgan.

Doktor Xose Rizal XIX asr oxirida turli Filippin tillarining orfografiyasini isloh qilishning bir necha tarafdorlaridan biri (jumladan, Trinidad Pardo de Tavera) edi. Boshqa tarafdorlar singari, u Filippin tillari alifbosini *C* va *Q* harflarini *K* harfiga almashtirish orqali „yerlilik“ qilishni taklif qildi. Dastlab, bu islohotlar taklif etilganda keng qoʻllanilmadi, lekin asta-sekin XX asr boshlarida mashhur boʻldi.

1935-yilda Filippin Hamdoʻstligi tashkil etilgandan soʻng, hukumat tagalog tilini „milliy til“ (yaʼni,Filippin) uchun asos sifatida tanladi. Shundan so‘ng ushbu „milliy til“ uchun lug‘at va grammatika kitobini ishlab chiqish boshlandi. 1939-yilda Lope K. Santos „*Ang Balarila ng Wikang Pambansa“* (Milliy til grammatikasi) ni ishlab chiqdi, unda grammatika qoidalaridan tashqari *Abakada* deb atalgan 20 harfli alifbo ham mavjud edi.

Abakada 1976-yilda qoʻshimcha 11 ta harfdan iborat kengaytirilgan alifbo bilan almashtirildi (C, CH, F, J, LL, Ñ, Q, RR, V, X va Z). Bu alifbo keyinchalik  joriy 28 harfli zamonaviy alifbo bilan almashtirildi. Hozirgi vaqtda Filippinning barcha tillari Abakadaning barcha harflarini oʻz ichiga olgan zamonaviy Filippin alifbosi (rasmiy ravishda 1987-yilda qabul qilingan) yordamida yozilishi mumkin.

## Yana qarang

* Filippin alifbosi
* Filippin orfografiyasi
* Dambana
* Baybayin
* Kavi skripti
* Filippin Brayl yozuvi

## Manbalar
Font del Gat

***Font del Gat*** — Kataloniya meʼmoriy merosi inventariga kiritilgan Barselonadagi favvora. *Font del Gat* oʻzbek tiliga Mushuk favvorasi deb tarjima qilinadi.

Font del Gat Montjuik shahridagi Jardins de Laribal koʻchasida joylashgan. Favvora dag‘al toshdan yasalgan ark ichidan otilib chiqadi. U Santa-Madrona sayrgohidagi bogʻlar, zinapoyalar va favvoralar hududida joylashgan. Barcha bogʻlar Laribal bogʻlarining eng baland qismidan Paseo de Santa Madronaga boradigan qiyalikda birma-bir joylashtirilgan. Bu gazebo, zinapoyalar, rampalar va yoʻllar hamda kanallar bilan ajratilgan toʻrt qismdan iborat monumental sharshara bilan yer relefiga moslashgan yoʻllar, teraslar va burchaklar toʻplamidan iborat.

## Tavsif
Montjuikning eng mashhur joylaridan biri boʻlgan La Font del Gat favvorasi Laribal bogʻida joylashgan. Bogʻ nomi Laribal oilasining asoschisi sharafiga qoʻyilgan. 1908-yilda Laribal shahardagi birinchi jamoat bogʻlaridan biriga aylandi va XX asrning boshidan buyon shahardagi eng koʻp tashrif buyuriladigan va asosiy tadbirlar oʻtkazilinadigan joylardan biri hisoblaniladi.

1916—1918-yillarda Jean-Claude Nicolas Forestier hamda Nikolau M. Rubio iTuduri Nicolasning yordamchisi sifatida Laribal bogʻini, boshqa qoʻshni hududlardan ajratish, shuningdek, Roserar maydonini rivojlantirish va tartibga solish loyihasini amalga oshirgan. Forestier 1919-yilda Josep Puig i Cadafalch bilan kelishmovchiliklari tufayli Montjuichni tark etdi va Rubio i Tuduri ishlarni yolgʻiz oʻzi tugatdi, bu esa dastlabki loyihaga baʼzi muhim oʻzgarishlar kiritilishiga sabab boʻldi. Laribal bogʻida Font del Gat favvorasining maydoni qayta qurildi va Josep Antoni Homs tomonidan oʻyilgan mushukning boshi sprinter sifatida joylashtirildi. Forestier loyihasidan avvalgi Font del Gat holati haqida maʼlumotlar juda kam, ammo asrlar davomida xuddi shu joyda avvaldan favvora boʻlganligi haqida ayrim manbalar mavjud.

Keyinchalik, taxminan 1925-yilda, Puig i Cadafalch tomonidan favvora yonida suvga tushish va boshqa katta oilaviy bayramlar oʻtkazilishi mumkin boʻlgan restoran bunyod etildi. Hudud avvaliga toʻsiq bilan oʻralgan, dastlabki yillari shaxsiy mulk sifatida etirof etilar edi, unga uzun zinapoyalar oxiridagi yarim burchakli kamarli portal orqali kirish mumkin boʻlgan. Qaragʻay daraxtida tasvirlar paneliga ikkita nosimmetrik qora mushuk rasmi chizilgan, kartada „1884“ yozuvi yozilgan.

## Qoʻshiq
Font del Gat favvorasi haqidagi mashhur *La* *Marieta de l’ull viu qoʻshigʻi* (*Oʻychan Marieta*) mavjud.

## Manbalar

## Havolalar
Malik Abdurazzoqov

**Malik Abdurazzoqovich Abdurazzoqov** (1919-yil avgust — 1973-yil 15-iyun, Toshkent, Oʻzbekiston SSR, SSSR) — Oʻzbekiston sovet partiya yetakchisi, Oʻzbekiston SSR Kommunistik partiyasi Toshkent viloyat qoʻmitasining birinchi kotibi (1961—1970).

## Tarjimai holi
1919-yil avgustda ishchi oilasida tugʻilgan. Millati - oʻzbek. 1938-yilda Namangan pedagogika texnikumini tamomlagan.

1933—1940-yillarda Oʻzbekiston SSR xalq ta’limi tizimida oʻqituvchi, maktab direktori, Namangan shahar maorif boʻlimi inspektori lavozimlarida ishlagan.

1940-yildan KPSS (b) aʼzosi. Xuddi shu yildan komsomol va partiya ishida faoliyat boshlagan.

1944—1948-yillarda Oʻzbekiston Komsomoli MK kotibi, ikkinchi kotibi, 1948—1951-yillarda Oʻzbekiston KP (b) Qashqadaryo viloyat qoʻmitasining ikkinchi kotibi boʻlib ishlagan.

1948-yilda Bolsheviklar Butunittifoq Kommunistik partiyasi Markaziy Komiteti huzuridagi Oliy partiya maktabini sirtdan tamomlagan.

1951-yil yanvarda Oʻzbekiston komsomoli Markaziy qoʻmitasining birinchi kotibi etib tayinlandi.

1952-yil dekabrdan 1955-yil aprelgacha Oʻzbekiston Kompartiyasi Toshkent shahar qoʻmitasining birinchi kotibi, soʻngra 1961-yilgacha Oʻzbekiston Kompartiyasi MK kotibi.

1961-yil fevraldan 1963-yil yanvargacha Oʻzbekiston Kompartiyasi Toshkent viloyat qoʻmitasining birinchi kotibi.

N. S. Xrushchev tashabbusi bilan partiya va xoʻjalik apparatini qayta tashkil etish jarayonida 1963-yil yanvar oyida Oʻzbekiston Kompartiyasi Toshkent qishloq okrug qoʻmitasining birinchi kotibi (1964-yil dekabrigacha) etib tayinlandi.

1964-yil dekabridan 1970-yil yanvarigacha yana Oʻzbekiston Kompartiyasi Toshkent viloyat qoʻmitasining birinchi kotibi lavozimida ishladi.

1970-yil yanvaridan to vafotigacha Oʻzbekiston SSR ta’minot vaziri boʻlgan.

1961—1971-yillarda KPSS Markaziy Qoʻmitasi aʼzoligiga nomzod.

SSSR Oliy Kengashining 4, 5, 6, 7-chaqiriqlari deputati etib saylangan.

## Mukofotlar
* Mehnat Qizil Bayroq ordeni (1957-yil 11-yanvar; 1969-yil 4-avgust)

## Havolalar
* Некролог
Sardor Rahmonov

**Sardor Rahmonov** (1994-yil 9-iyulda tugʻilgan) – oʻzbekistonlik professional futbolchi, Toshkentning „Bunyodkor“ jamoasida himoyachi ampulasida oʻynaydi.

## Futbolchilik faoliyati
Sardor Rahmonov Muborakning „Mashʼal“ jamoasi tarbiyalanuvchisidir. U professional faoliyatini 2012-yilda shu klubda boshlagan. Bungacha Rahmonov „Mashʼal“ yoshlar jamoasida oʻynagan. 2013-yil boshida Sardor Toshkentning „Lokomotiv“ klubiga oʻtib, bir yarim mavsum shu jamoada oʻynagan. Bu vaqt ichida u bor yoʻgʻi uchta oʻyin oʻtkazgan.

2014-yil oʻrtalarida Fargʻonaning „Neftchi“ jamoasiga koʻchib oʻtgan. 2016-yilda „Buxoro“ klubi bilan shartnoma imzolagan, biroq yozgi transfer oynasida „Neftchi“ jamoasiga qaytgan.

2017-yilgi mavsumda Muborakka qaytgan va „Mashʼal“ jamoasi bilan shartnoma imzolagan. Ikki mavsum davomida Muborakda oʻynagan va 37 ta oʻyinda 3 ta gol muallifi boʻlgan 2019-yilda AGMK jamoasi bilan shartnoma imzolagan. OKMK klubi tarkibida 3 mavsum Osiyo chempionlar ligasi turnirida ishtirok etgan va mavsumlar davomida 10 ta oʻyinda ishtirok etgan.

## Xalqaro oʻyinlar
Turli yosh toifalaridagi Oʻzbekiston terma jamoalarida oʻynagan. 20 yoshgacha boʻlgan terma jamoa bilan 2013-yili Turkiyada boʻlib oʻtgan yoshlar oʻrtasidagi jahon chempionatida ishtirok etib, jamoa bilan chorak finalga qadar yetib borgan.

## Yutuqlar

* Oʻzbekiston chempionati kumush medali sovrindori: 2013
* Oʻzbekiston Superkubogi finalchisi: 2014, 2019
* Oʻzbekiston kubogi finalchisi: 2019, 2020

## Manbalar

## Havolalar

* Sardor Rahmonov Soccerway saytida
* Sardor Rahmonov Transfermarkt saytida
* Sardor Rahmonov Sportsru saytida
Salohiddin muhofazasi

**Salohiddin muhofazasi** () Iroqning 19 muhofazasidan biri, Bagʻdodga nisbatan shimolda joylashgan. Maydoni 24,363 km², 2003-yilda taxminiy 1 042 200 kishi qayd etilgan. Hudud 8 tumandan iborat boʻlib, markazi – Tikrit shahri. 1976-yilgacha muhofaza Bagʻdod muhofazasi tarkibiga kirgan.

Muhofaza nomi musulmon rahbari Salohiddin bilan bogʻliq. Muhofaza al-Avjalik Saddam Husaynning vatani sifatida ham tanilgan.

## Hukumati

* Hokim: Raid al-Jaburiy
* Hokim oʻrinbosari: Ammar Hikmat
* muhofaza kengashi raisi: Ahmad Abdul-Jabbor al-Karim

## Maʼmuriy boʻlinishi

#### Tumanlari
* Al-Daur tumani (Al-Daur)
* Al-Shirqat tumani (Ash-Shirqat)
* Baiji tumani (Baiji)
* Balad tumani (Balad)
* Samarra tumani (Samarra)
* Tikrit tumani (Tikrit)
* Tooz tumani (Tuz Xurmatu)
* Dujail tumani (Dujail)
#### Tuman markazlari
* Tikrit
* Baiji
* Balad
* Samarra
* Dujayl
* Al-Dur
* Yasrib
* Al-Shirqat
* Sulaymon Bek
* Yankjah
* Tuz Xurmatu
* Al-Ishoqiy
* Amirli
* Al-Seniyah
* Al-Dhuluiya
* Saʼad (Iroq)
* Al-Faris (Bamerni)
* Al-Hajaj

## Aholisi
Quyidagi jadvalda Birlashgan Millatlar Tashkilotining 2003-yildagi maʼlumotlariga koʻra Salohiddin muhofazasi tumanlari aholisi koʻrsatilgan. Dujail tumani maʼlumotlari mavjud emas.

## Yana qarang
* Assur
* Dajla daryosi

## Manbalar

## Havolalar

* BBC Newsda tinch aholi qirgʻini haqidagi maqola va video.
* CNN telekanalida „3 AQSh askari iroqliklarni oʻldirishda ayblanmoqda“.
Here Comes the Rain Again

„**Here Comes the Rain Again**“ () — „Eurythmics“ ingliz dueti ijro etgan qoʻshiq. Duetning 1983-yil eʼlon qilingan „Touch“ albomiga uchinchi trek oʻlaroq kiritilgan. Qoʻshiqni guruh aʼzolari Annie Lennox bilan David A. Stewart yozgan. Tarona 1984-yilning 12-yanvarida Buyuk Britaniyada albomning uchinchi singli oʻlaroq, AQShda esa birinchi singli oʻlaroq chiqarilgan. Qoʻshiq „Billboard Hot 100“ xit-paradida toʻrtinchi pogʻonagacha koʻtarilib, duetning mazkur chartda yuqori oʻntalikka kirgan ikkichi kompozitsiyasiga aylangan. Buyuk Britaniya singlar xit-paradida esa sakkizinchi pogʻonagacha koʻtarilgan va duetning mamlakatdagi ketma-ketma yuqori oʻntalikdan joy olgan beshinchi singliga aylangan.

Stewartning soʻzlariga koʻra, qoʻshiqni Lennox bilan Nyu-York shahridagi Mayflower Hotel mehmonxonasida yozgan. Oʻsha kuni osmonni bulut qoplagan boʻlgan. Steward „Casio“ sintezatorida melanxolik akkordlarni chalayotgan paytda Lennox „Mana, yana yomgʻir boshlandi“, degan. Ikkisi shu asnoda qoʻshiqni hamkorlikda yozishgan.

„Here Comes the Rain Again“ qoʻshigʻi uchun Stewart, Jonathan Gershfield hamda Jon Roseman rejissyorligida klip suratga olingan. Klip 1983-yilning dekabrida, yaʼni qoʻshiq singl oʻlaroq chiqarilishidan bir oy oldin eʼlon qilingan. Klipda Hoy orolidagi qoyalar tasvirini hamda Lennox dengiz sohilida yurgan kadrlarni koʻrish mumkin. Stewardt videokamera bilan Lennoxni taʼqib qiladi. Klip kadrlari alohida-alohida yozib olinib, studiyada birlashtirilgan.

Qoʻshiqni bugunga qadar bir necha xonanda, jumladan, AQShda tuzilgan „Hypnogaja“ rok-guruhi hamda ingliz xonandasi va aktrisasi Paloma Faith kaver qilgan.

## Manbalar

## Havolalar
*
1990-yilgi Formula 3000 xalqaro chempionati

**1990-yilgi Xalqaro Formula 3000 chempionati** FIA tomonidan oʻtkazilgan navbatdagi Formula 3000 avtopoyga musobaqasi edi. Bu FIA Formula 3000 chempionatining oltinchi mavsumi edi.

Érik Comas oʻn bir raundlik avtopoygada chempionlikni qoʻlga kiritdi.

## Mavsum xulosasi
Mavsum nam Donington Park trassasida boshlandi. Ikkinchi davradan boshlab Allan McNish va Emanuele Naspetti Esses ishtirok eta boshladi. Allan McNishning mashinasi beton devordan oʻtib ketdi va bir tomoshabinni oʻldirdi. 

Dijon-Prenoisda oʻtkazilishi rejalashtirilgan final bosqichi bekor qilindi.

## Yakuniy ochkolar holati
Har bir chempionat bosqichida g‘olib bo‘lgan poygachiga 9 ochko, ikkinchi o‘rin uchun 6 ball, uchinchi o‘rin uchun 4, to‘rtinchi o‘rin uchun 3, beshinchi o‘rin uchun 2 va oltinchi o‘rin uchun 1 ball berildi. Qoʻshimcha ball berilmagan.

## Manbalar

## Havolalar
* Unofficial F3000 Information - International F3000 1990
* 1990  F3000 season review
* 1990 F3000 images
* 1990 F3000 video - Birmingham
Montjuïcning sehrli favvorasi

**Montjuikning sehrli favvorasi** (, ) - Ispaniyaning Barselona shahri, Kataloniyadagi Montjuïc mavzesida Avinguda Mariya Cristinaning yuqorisida joylashgan favvora. Favvora Montjuik togʻidagi Palau Nacional ostida va Plaça d’Espanya hamda Poble Espanyol de Barselona yaqinida joylashgan. Favvora, atrofdagi koʻplab inshootlar singari, 1929-yilda Barselona xalqaro koʻrgazmasi uchun bunyod etilgan.

Favvora oʻz effektini yaratish uchun 3620 reaktiv orqali soniyasiga 700 gallon suv purkaydigan qilib barpo etilgan. Eng baland suv oqimi 170 futga yetadi.

## Tarixi
Sehrli favvora loyihasi 1922-yildayoq yoritiladigan favvoralarni loyihalashtiruvchi arxitektor Carles Buigas tomonidan ishlab chiqilgan. Favvora Toʻrt ustunning avvalgi oʻrnida qurilgan. Katalonizm harakatining ramziy belgisi boʻlgan ustunlar 1928-yilda Bosh vazir Miguel Primo de Rivera buyrugʻi bilan buzib tashlangan va 2010-yilda asl joydan bir necha metr uzoqlikda qayta qurilgan.

Buigas oʻz loyihasini koʻrgazmadan bir yil oldin taqdim etgan, koʻpchilik bu rejani juda ambitsiyali, bajarish uchun juda oz vaqt talab etadi deb hisoblagan. Qurilish loyihasiga 3000 dan ortiq ishchi jalb qilingan. Birinchi namoyish 1929-yil 19-mayda, koʻrgazma boshlanishidan bir kun oldin boʻlib oʻtdi. Favvora Ispaniya fuqarolar urushida jiddiy shikastlangan va 1955-yilgacha Buigas taʼmirlashni nazorat qilguniga qadar favvora ishlamagan.

1980-yillarda favvora musiqa hamda yorugʻlik shousi bilan birlashtirildi. Sehrli favvora va milliy muzey (Milliy muzey) birgalikda 1992-yilda Montjuikda boʻlib oʻtgan Yozgi Olimpiya oʻyinlarigacha toʻliq tiklandi. Favvora yaqinida boʻladigan spektakllarga kino, mumtoz va zamonaviy musiqalar, jumladan, *"[[Choʻqintirgan ota yoki mafiya sardori|Choʻqintirgan ota]]"*, *"[[Uzuklar hukmdori|Uzuklar humkdori]]"*, "*[[Gladiator (film)|Gladiator]]* ", ispan sarsuela harakati, Freddie Mercury va Montserrat Cabalening „Barselona“ qoʻshigʻi va zamonaviy estrada qoʻshiqlari kiradi. Spektakllar har dam olish kunlari yarim soatlik intervallarda boʻlib oʻtadi, dam olish kunlari yozgi mavsumda uning davomiylik vaqti uzaytiriladi.

## Manbalar

## Havolalar

* Ajuntament de Barselona  veb-saytidagi Sehrli favvora 
* Barselonadagi Montjuicning sehrli favvorasi
Anna-Seiler-Brunnen

**Anna-Seiler-Brunnen** (Anna Seiler favvorasi) — Shveytsariyaning Bern shahrining eski shaharchasi Marktgassedagi favvora hisoblanadi. Bu Shveytsariyaning milliy ahamiyatga ega boʻlgan madaniy obyekti hisoblanadi, shuningdek, Bernning mazkur eski shahri YuNESKOning Jahon merosi roʻyxatiga kiradi.

## Tarix
*Marktgassening* yuqori qismida joylashgan favvora Berndagi birinchi kasalxona asoschisi Anna Seiler sharafiga bunyod etilgan. Anna Seilerning ramziy haykali koʻk koʻylak kiygan, kichkina idishga o'ng qo'lidagi ko'zasidan suv quyayotgan ayol koʻrinishida bunyod etilgan. Uning haykali Rimning Aventikum shahridan (zamonaviy Avenches) olib kelingan ustun ustiga joylashtirilgan. 1354-yil 29-noyabrda oʻz vasiyatnomasida Anna Seiler shahar maʼmuriyatidan bugungi kunda *Zeughausgasse* koʻchasida joylashgan o'z uyida kasalxona barpo etishga moddiy yordam berishlarini soʻrab murojaat qiladi. Kasalxonada dastlabki yillarida bor yo'g'i 13 ta karavot joylashgan boʻlib, umumiy 2 nafar xizmatchi faoliyat olib borar edi*.* Kasalxona *ewiges Spital*  ya'ni doimiy xizmat ko'rsatuvchi kasalxona boʻlishi kerak edi. Taxminan 1360-yilda Anna Seiler vafot etganidan soʻng shifoxona *Seilerin Spital* nomini oldi. 1531-yilda shifoxona boʻsh Dominikan ordeni monastirligi binosiga koʻchib oʻtkazildi. *Sankt-Michaels Insel* (Sankt-Maykl oroli) hududi keyinchalik Anna Seiler oʻz shifoxonasini tashkil etganidan buyon 650 yildan ortiq vaqt davomida faoliyat yuritgan *Inselspital* nomi bilan tanilgan. Zamonaviy *Inselspitalda* 6000 ga yaqin xodim faoliyat olib boradi. Shifoxonada yiliga umumiy 220 000 nafarga yaqin kishi davolanadi.

## Manbalar
Kindlifresserbrunnen

**Kindlifresserbrunnen** (shveytsarcha-nemischa *bolalarni isteʼmol qiluvchilar favvorasi*) — Shveysariyaning Bern shahridagi *Kornhausplatzda* (Granary Place) boʻyalgan tosh favvora. Bu XVI asrda Bernning Eski shahar qismida qurilgan favvoralardan biri hisoblanadi.

Kindlifresserbrunnen favvorasi 1545-1546-yillarda Hans Gieng tomonidan XV asrdagi yogʻoch favvora oʻrniga yaratilgan. Yangi favvoraning asl nomi *Platzbrunnen* (Plaza favvorasi) boʻlishi kerak edi; hozirgi ismnomi ilk bora 1666-yilda ishlatilgan. *Kindli* shveytsar-nemischadagi *Kind* soʻzining kichiklashtirish maʼnosi boʻlib, bola degan maʼnoni anglatadi. *Kindlifresserbrunnen nomining* soʻzma-soʻz tarjimasi shuning uchun „Kichik bolalarni yeyuvchi favvora“ degan maʼnoni anglatadi.

Favvora haykalida yalangʻoch bolani yutib oʻtirgan yovuz maxluq tasvirlangan. Uning yonida koʻplab bolalar solingan sumka qoʻyilgan. Yovuz maxluqyahudiylarnikiga oʻxshash uchli shlyapa kiyganligi sababli, bu yahudiyning tasviri boʻlishi mumkinligi haqida taxmin qilingan. Boshqa bir nazariyaga koʻra, haykal Krampusga oʻxshaydi, Alp togʻlari folkloridagi hayvonga oʻxshash jonzot Rojdestvo mavsumida notoʻgʻri xatti-harakatlar qilgan bolalarni jazolaydi. Boshqa nazariyalarga koʻra, bu yunon xudosi Kronusning oʻz bolalarini yoki Rim rivoyatlariga koʻra Saturnining oylarni yeyayotgani tasviri berilgan boʻlishi mumkin. Yana bir nazariya shundan iboratki, favvorada Shveysariya Konfederatsiyasini Italiya shimolida bir nechta qonli magʻlubiyatlarga olib kelgan Kardinal Shinerning vakili tasvirlangan edi. Muqobil nazariyaga koʻra, bu gersog Berchtoldning (Bern asoschisi) akasi tasviri, u akasining unga soya solganidan shunchalik gʻazablanganki, shahardagi barcha bolalarini yigʻib yeydi, ammo bunday voqea Bern tarixida sodir boʻlmagan. Yakuniy nazariya shundan iboratki, bu shunchaki itoatsiz bolalarni qoʻrqitish uchun moʻljallangan karnaval qahramoni tasviri hisoblanadi.

Yana bir nazariyaga koʻra, sakkizta bola Eski Shveysariya Konfederatsiyasining sakkizta kantonini tasvirlaydi va yovuz dushman (ehtimol Charlz Bold, Burgundiya gertsogi) kantonlarni yutib yuborishga harakat qilmoqda. Bu favvoraning poydevori koʻrinishidagi maʼnoga juda mos keladi, unda urushga ketayotgan qurolli ayiqlar, jumladan, friz va barabanchilar tasvirlangan. Friz Hans Rudolf Manuel Deutsch tomonidan ishlab chiqilgan boʻlishi mumkinligi haqida taxminlar mavjud.

Kindlifresserbrunnen Jacques Chessex tomonidan yozilgan."*L’ogre*" romanidagi muhim obrazlardan (yovuz maxluq) biridir.

## Manbalar

## Havolalar

* „Kunstdenkmäler des Kantons Bern“ kitobining 1-jilddagi „Kindlifresserbrunnen“ bobi (nemischa)
1991-yilgi Formula 3000 xalqaro chempionati

**1991-yilgi Formula 3000 xalqaro chempionati** „Formula 3000“ seriyasining Yevropadagi boʻlib oʻtgan yettinchi mavsumi edi. Christian Fittipaldi o‘n turdan so‘ng chempionlikni qo‘lga kiritdi.

## Texnik oʻzgarishlar
1991-yildagi asosiy texnik oʻzgarish Avon kompaniyasi tomonidan radial qatlamli shinalarni joriy etish edi. Oldingi kesik shinalar bilan solishtirganda, ular yanada izchil ishlab chiqarilishi va avtomobillarni aerodinamik jihatdan barqarorroq qilishi mumkin edi.

Eddie Jordan Racing jamoasi dvigatel va vites qutisi orasiga boʻshliq qoʻshish orqali yangilik qilishga va chidamlilikni uzaytirishga harakat qildi.

Oxirgi marta 1988-yilda F3000da ishlatilgan Ralt poyga avtomashinalari March kompaniyasidan ajralib chiqqandan keyin ilk bor chiqish qildi.

## Mavsum xulosasi
Alessandro Zanardi yangi Il Barone Rampante jamoasi tarkibida Vallelungadagi birinchi poygada gʻalaba qozondi. 

## Yakuniy ochkolar holati
Har bir poyga uchun quyidagi tartibda ochkolar berildi: gʻolibga 9 ball, ikkinchi oʻrin uchun 6, uchinchi oʻrin uchun 4, toʻrtinchi oʻrin uchun 3, beshinchi oʻrin uchun 2 va oltinchi oʻrin uchun 1 ball. Qoʻshimcha ball berilmagan.

## Manbalar

## Havolalar
Ixtapa

**Ixtapa** *(talaffuzi: [iks’tapa])* Meksikadagi kurort shahri boʻlib, Gerrero shtatidagi Zihuatanexo de Azueta munitsipalitetida Tinch okeaniga tutashgan. Ixtapa 5 kilometr munitsipalitetning shimoli-gʻarbiy qismida, 245 kilometr Akapulkoning shimoli-gʻarbiy qismida joylashgan.

2005-yilgi INEGI aholini roʻyxatga olishda Ixtapa aholisi 6406 kishi edi.

## Ixtapaga asos solinishi
Ixtapa hukumat tomonidan rejalashtirilgan sayyohlik kurorti boʻlib, u bir vaqtlar hindiston yongʻogʻi plantatsiyasi va mangrov estuariyasi boʻlgan joyda qurilgan.

1968-yilda Meksika banki mamlakat qirgʻoqlarida yangi turistik yoʻnalishlarni yaratish uchun maxsus fond tuzdi. Birinchi ikkita yoʻnalish Kintana Roo shtatidagi Kankun va Zixuatanexo shahri yonidagi Ixtapa edi. Ixtapaning rivojlanishi Jahon bankining krediti hisobidan qoʻllab-quvvatlandi.

Ixtapaning bosh rejasi arxitektorlar Enrike va Agustin Landa Verdugo tomonidan ishlab chiqilgan boʻlib, ular ham hududni tanlashda qatnashgan. Ularning loyihasi sayyohlik yo‘nalishining ko‘cha tartibini va rayonlashtirishni belgilab berdi. Loyiha tartibsiz shaklga ega superbloklarda tashkil etilgan bo‘lib, bu bloklarni bir-biridan tez harakatlanuvchi ko‘chalar ajratib turadi. Ushbu shaharni qurish uchun bir nechta meʼmorlar tanlangan, baʼzilari hali ham bu shaharchada istiqomat qiladi. Bu shaharchada arxitektorlar Migel Anxel Roxas va Konsepsion Rivera yashaydi va ishlaydi. Bu yerda 1994-yilda mashhur meksikalik telenovela *Marimar* suratga olingan
## Transport
Ixtapaga havo, avtobus va avtomagistral orqali borish mumkin. Shahar oʻzining Ixtapa-Zihuatanejo xalqaro aeroportiga ega. Parvozlar Mexiko shahridan, bir nechta viloyat shaharlaridan va Amerika Qoʻshma Shtatlari va Kanadaning turli joylaridan mavjud.

Aviakompaniyalar: Aeromar, Aeromexico, Air Canada, Alaska Airlines, American Airlines, Delta Air Lines, Frontier Airlines, Interjet, Sunwing Airlines, TAR Aerolineas, United Airlines, US Airways va WestJet.

Charter reyslar: Apple Vacations, Canjet, Champion Air, Funjet Vacations, Delta Vacations, Ryan International, Global Air, Transat Holidays, Sunwing Vacations, Sun Country, Magnicharters va boshqalar.

Avtobus liniyalari: Autovias, Costa Line, Estrella de Oro, Estrella Blanca, La Linea Plus, Parhikuni, Primera Plus, Turistar/Futura, Omnibus de Mexico va boshqalar.

## Ommaviy madaniyat
1987-yilda Jon Kusak, Vendi Gazel, Robert Lodjiya, Jerri Stiller va Ben Stiller (ilk bosh roldagi roli) ishtirokidagi „*Hot Pursuit*“ filmining qismlari ushbu hududda va uning atrofida suratga olingan.

## Galereya

Fayl:Bahía de Ixtapa 02.jpg|Ixtapa koʻrfazi
Fayl:PlayaLindaIxtapa.JPG|Linda plyaji (Playa Linda)
Fayl:Bahía de Ixtapa 22.jpg|Mehmonxona zonasi


## Manbalar

## Havolalar

* Gobierno munitsipal
* Ixtapa y Zihuatanejo
* Diario abc de Zihuatanejo
Nesrîn Abdullah

**Nesrin Abdulla** kurdlarning Suriyadagi YPG (Ayollarni himoya qilish bo‘linmasi) militsiya guruhining qo‘mondoni va matbuot kotibi.  Abdulloh Kurd va Suriya Demokratik kuchlarining Raqqani IShIDdan ozod qilish bo'yicha operatsiyasining borishida faol ishtirok etgan. Nesrin Cizre shahrining Dirik tumanida tug'ilgan.

YPG 2013-yil mart oyida tuzilgan, kurdlar, arablar, ossuriyaliklar, cherkeslar va chet ellik ko‘ngillilardan iborat bo‘lgan ayollardan iborat harbiy tashkilotdir. YPG Kobani, Sinjar, Mabij va Raqqa kabi "IShID" qamalida va nazorati ostidagi hududlarni ozod qilishda katta rol o'ynagan va bo'lgan.

U 2011-yil boshida ayollar mudofaa tashkilotiga qoʻshilgan va 2013-yil aprelida YPG tashkil etilganini eʼlon qilgan. U 2015-yilda Parijda Fransiya prezidenti Fransua Olland bilan uchrashgan YPG delegatsiyasi tarkibida edi. Nesrin, shuningdek, 2014-yilda IShID tomonidan Kobanêda tinch aholini qirg‘in qilishda Turkiyaning qo‘li borligiga ishora qildi. U 2015-yil 23-iyul kuni PYD hamraisi Solih Muslim va Kobanê kantoni maʼmuriyati hamraisi Enver Muslim ham boʻlgan delegatsiyasi tarkibida Italiyaga ketayotganda bayonot berdi.

2015-yil iyun oyida Italiyada borganida  Italiyaning *Il Manifesto* gazetasiga bergan intervyusida “biz jangarimiz; Bizga jang qilish uchun maosh berilmaydi, biz inqilob tarafdorimiz. Biz xalqimiz bilan yashaymiz, falsafaga amal qilamiz va ulkan siyosiy loyihamiz bor. . . Ayni paytda biz patriarxal tuzumga qarshi gender kurashini olib bormoqdamiz. Boshqa jangchilar bizning safdoshlarimiz. Biz siyosiy va do‘stona munosabatlarga egamiz” dedi. 2022-yilning oktyabr oyida uning Shvetsiya tashqi ishlar vaziri Ann Linde bilan Shvetsiya parlamentida olingan suratlar Turkiyada kun tartibiga aylandi.

Ommaviy uchrashuvlar va siyosatchilar va rasmiylar bilan uchrashuvlar orqali Nesrin “IShID”ga qarshi kurashda jamoatchilik va xalqaro hamjamiyatdan yordam soʻragan.

## Manba
Michelle Lang

**Michelle Jastin Lang** (*talaffuzi*: Mishel Jastin Lang; 1975-yil 31-yanvar; Vankuver - 2009-yil 30-dekabr; Qandahor) kanadalik jurnalist. Lang *Calgary Herald gazetasining* muxbiri va Afg'onistondagi urushda halok boʻlgan birinchi kanadalik jurnalist.

## Tarjimayi hol
Vankuverda (Britaniya Kolumbiyasi) tug'ilib o'sgan Lang Magi o'rta maktabi va Saymon Freyzer universitetini bitirgan.  Uning muxbir sifatidagi birinchi ishi *Prince Jorj Free Press nashrida boʻlgan.* Keyinchalik u *Moose Jaw Times Herald* va *Regina Leader-Post* nashrlarida  ishlaydi, keyin Kalgariga ko'chib o'tadi va *Calgary Herald* uchun ma‘lumot yig‘uvchi jurnalist bo'ldi. U 2008-yilda milliy masalalar va viloyat sogʻliqni saqlash masalalari boʻyicha reportajlari uchun eng yaxshi hisobot uchun Milliy gazeta mukofotini qoʻlga kiritdi.

Lang Afg'onistonga *Herald* and *Canwest News Service* uchun olti haftalik topshiriqni bajargani borgan. Yo‘lda u minib ketayotgan zirhli harbiy mashina yo'l chetidagi ko‘milgan mina tufayli portlab ketgan. U olgan jarohatlari tufayli halok bo'ldi va portlashda undan tashqari  to'rt kanadalik askar ham halok boʻlgan. Lang bilan birga serjant Jorj Miok – 28 yosh; Serjant Kirk Teylor – 28 yosh; Kapral Zacheri Makkormak – 21 yosh va  Garrett Chidli vafot etgan edilar.

Michelle Lang o'sha yozda olti oydan so'ng Michael Louie turmushga chiqishi kerak edi. Lang shuningdek,  Milliy gazeta mukofoti sovrindori boʻlgan. 

Michelli Lang 2009-yil 11-dekabrda Qandahor havo maydonidagi  NATO bazasiga kelgan va 30-dekabrda vafot etgunga qadar 9 ta maqola tayyorlab uzatgan.

## Manbalar


## Havolalar

* Calgary Herald Afg'onistonga jo'natadi
* Mishel Lang uchun Facebook xotira guruhi
Jasur Hasanov (futbolchi, 1989)

**Jasur Jumamurotovich Hasanov** (1989-yil 24-iyulda tugʻilgan) – oʻzbekistonlik professional futbolchi, yarim himoyachi pozitsiyasida oʻynaydi.

## Futbolchilik faoliyati
Jasur 2008-yilda „Buxoro“ jamoasida faoliyatini boshlagan. Hasanov Buxoro klubi tarkibida 2012-yilgacha oʻynagan va shu vaqt ichida 74 ta oʻyin oʻtkazib, 8 ta gol urgan. 2010-yilda u „Qizilqum“ klubi safida ham ijara asosida oʻynagan va 22 ta oʻyinda maydonga tushib, 1 ta gol urgan. 2013-yilgi mavsumda Toshkentning „Lokomotiv“ klubidan taklifni qabul qilib, shartnoma imzolagan. 2016-yilgi mavsumda Buxoro jamoasi tarkibiga qaytgan.

## Xalqaro oʻyinlar
Hasanov bir necha xalqaro miqyosda Oʻzbekiston sharafini himoya qilgan. U 2009-yilgi FIFA U-20 Jahon chempionatida Gana, Angliya va Urugvay termalariga qarshi oʻyinda ishtirok etgann. Jasur kattalar terma jamoasidagi debyutini Jahon chempionati saralashining uchinchi bosqichida Yaponiyaga qarshi oʻyinda (1:0) oʻtkazgan. Jasur Oʻzbekiston terma jamoasi safidagi ilk golini, 2014-yilgi jahon chempionati saralash bosqichining 4-turida Livanga qarshi oʻyinda (1:1) kiritilgan.

### Xalqaro oʻyinlarda gollar

: *Gol va natijalar roʻyxatida birinchi boʻlib Oʻzbekistonning gollari qayd etilgan.*

## Yutuqlar

* Oʻzbekiston chempionati kumush medali sohibi: 2013, 2014, 2015.
* Oʻzbekiston Kubogi sohibi: 2014-yil
* Oʻzbekiston Superkubogi sohibi: 2015-yil
* Oʻzbekiston Superkubogi finalchisi: 2014-yil

## Manbalar

## Havolalar

* Jasur Hasanov Goal.com saytida
* Jasur Hasanov FIFA saytida
* Jasur Hasanov Soccerway saytida
Gʻulom Oʻrunov

**Gʻulom Oʻrunov** (1989-yil 7-iyunda tugʻilgan) – oʻzbekistonlik sobiq professional futbolchi, oxirgi marta Hindistonning I-liga jamoasi Gokulam Kerala jamoasida himoyachi ampulasida oʻynagan.

## Futbolchilik faoliyati

### Gokulam Kerala
Faoliyatini katta qismini vatani Oʻzbekistonda oʻtkazgandan soʻng, Oʻrunov Hindiston I-ligasi vakili Gokulam Kerala bilan shartnoma imzolash uchun Hindistonga koʻchib oʻtgan. U klubdagi debyutini 2017-yilning 9-dekabrida NEROCA jamoasiga qarshi oʻtkazgan.

## Manbalar

## Havolalar

* Gʻulom Oʻrunov Soccerway saytida
Vosit muhofazasi

**Vosit muhofazasi** () – Iroq sharqida, Bagʻdodning janubi-sharqida va Eron bilan chegaradosh muhofaza. 1976-yilgacha u Qut viloyati deb atalgan. Yirik shaharlari: Al-Kut, Al-Hay va Al-Suvayra. Muhofazada Mesopotamiyaning Shuvayja, Al-Attariya va Hur Aldelmj botqoqlari joylashgan. Nomi arabcha „oʻrta“ degan maʼnoni anglatuvchi soʻzdan kelib chiqqan, chunki sobiq Vosit shahri Bagʻdod va Basra oʻrtasida Dajla boʻyida joylashgan. Vosit shahri Dajla daryosi yoʻnalishini oʻzgartirgandan soʻng tashlab ketilgan.

## Tarixi
Qadimgi Shumer shahar-davlati boʻlmish Der Badra shahri yaqinida joylashgan.

Muhofaza Eron-Iroq urushida, xususan, „Botqoqlar jangi“ da ogʻir janglar oʻtkazgan.

2004-yil bahorida Iroqdagi janglar paytida Mahdiy armiyasi 6-apreldan 16-aprelgacha markaz Qutni qisqa muddatga nazorat ostiga oladi va AQSh kuchlari tomonidan magʻlubiyatga uchratiladi.

## Demografiyasi
Aholisi taxminan 1,450,000 kishi. Aksariyati shia arablari. Botqoqliklar koʻplab botqoq arablarining yashash makoni boʻlgan. Sharqiy Badra va Jassan shaharlarida esa Feyli kurdlar yashaydi. Qutning sharqida kichik Lurish jamoasi mavjud.

2007-yil holatiga koʻra, ishsizlik darajasi 10% va qashshoqlik darajasi 35%.

## Hukumati

* Hokim: Malik Xalaf
* Hokim oʻrinbosari: Ahmad Abdu Salom 

## Manbalar

## Havolalar
* Iroq idoralararo axborot va tahlil boʻlimi  hisobotlari, Iroq gubernatorliklarining xaritalari va baholashlari BMTning idoralararo axborot va tahlil boʻlimi
Abdulhay Karimov

**Abdulhay Karimov** (1-iyul 1956-yilda tugʻilgan) — oʻzbekistonlik qoʻshiqchi, sanʼatkor. 1996-yil Oʻzbekistonda xizmat koʻrsatgan artist unvoni bilan taqdirlangan. Doʻstlik ordeni sohibi, shoira Marhabo Karimovaning turmush oʻrtogʻi. Karimov rafiqasi Karimova sheʼriga bastalagan „Toʻy bola“ qoʻshigʻi bilan Oʻzbekistonda hamda qoʻshni mamlakatlarda katta shuhrat qozongan.

## Manbalar

## Havolalar
* Abdulhay Karimov haqida taqvim.uz saytida 
* Abdulhay Karimov, muz.uz saytida
Azizbek Amonov

**Azizbek Amanov** (1997-yil 30-oktyabrda tugʻilgan) – oʻzbek futbolchisi, Oʻzbekiston milliy futbol jamoasi va Oʻzbekiston Superligasining „Buxoro“ klubida qanot yarim himoyachisi va hujumchi sifatida oʻynaydi.

## Futbolchilik faoliyati
Futbolchilik faoliyati Toshkentning „Lokomotiv“ jamoasi tarkibida boshlagan. 2020-yilgi mavsumda „Buxoro“ klubida bir yil davomida ijara asosida oʻynagan.

Hozirda Qarshining „Nasaf“ klubi futbolchisi. 2024-yil yanvar oyida BAAning „Khor Fakkan“ jamoasi bilan shartnoma imzolagan. 2024-yil 20-iyulda Fargʻonaning „Neftchi“ jamoasi bilan shartnoma imzolagan.

2025-yil 23-iyulda Bunyodkor jamoasini tark etgan va Buxoro klubi bilan shartnoma imzolagan.

## Yutuqlari
;Lokomotiv
* Oʻzbekiston Superligasi: 2017, 2018
* Oʻzbekiston kubogi: 2017
* Oʻzbekiston Superkubogi: 2019
;Nasaf
* Oʻzbekiston kubogi: 2023
* Oʻzbekiston Superkubogi: 2023
;Buxoro
* Oʻzbekiston Kubogida ikkinchi oʻrin: 2025

**[[Esteghlal FC|Istiqlol]] [[Eron]]**

* Eron Pro ligasi : 2021–22

## Manbalar

## Havolalar

* 
* 
*
Harbiy hisob ixtisosligi

**Harbiy hisob ixtisosligi (HHI)** — bu harbiy xizmatchi yoki chaqiriluvchining tegishli mutaxassislikka biriktirish uchun foydalanaliladigan maxsus raqamlardir. Har bir muddatli harbiy xizmatchilar, zaxiradagilar, shartnoma boʻyicha askarlar, turli qoʻshinlar, maxsus kuchlar va turli xil tuzilmalar xodimlarida HHI bor.
HHIni armiyada xizmat qilayotganda yoki harbiy kafedraga ega boʻlgan universitet yoki institut diplomi bilan birga olish mumkin. Shuningdek, HHI toʻgʻridan-toʻgʻri chaqiruv punktida tayinlanishi mumkin — masalan, haydovchilik guvohnomasiga ega boʻlgan chaqiriluvchi harbiy qismga haydovchi sifatida yuborilishi mumkin.
Hujjatlarda HHI odatda olti xonali raqamli kod sifatida koʻrsatiladi, baʼzida raqamlar soʻngida harf ham ishlatilishi mumkin (masalan, 999000A). Koddagi birinchi raqamlar harbiy kasbni bildiradi. HHI kodi harbiylarni tezda kerakli boʻlinmaga tayinlash imkonini beradi va safarbarlik holatida kodlar qurolli kuchlarga har bir boʻlimdan qancha mutaxassis borligini va ularni chaqirish mumkinligini tezda aniqlash imkonini beradi.

## Yana qarang
Harbiy unvonlar
## Manbalar
Luzitan oti

**Luzitan** **oti** yoki Lusitano — ispan andalusiya oti bilan chambarchas bogʻliq boʻlgan portugal ot zotidir. Bu zotlarning ikkalasi ham Pireney yarim orolida keng tarqalgan boʻlib, 1960-yillarga qadar Iberiya yarim orolining eng qadimgi aholisi boʻlgan iberiyaliklardan keyin Iberiya oti deb ataladigan otlarning bir zoti hisoblangan. Ma'lumki, otlar Pireney yarim orolida qadim zamonlardan va miloddan avvalgi 800-yillarda boʻlgan va ular mintaqa jangovar otlari bilan mashhur edi. Milodiy 711-yilda Pireney yarim orolini arablar bosib olgandan soʻng, ular olib kelgan otlar (Sorraiya va Barbariya) mahalliy otlar bilan aralashib ketgan. Ikki zotning nasl kitoblari 1967-yildan beri alohida saqlanadi va Iberiya otining portugal filiali Portugaliyaning qadimgi Rim nomidan kelib chiqqan holda Luzitan deb nomlangan. Bir necha marta zot yoʻqolib ketish arafasida boʻlgan va oxir oqibat ularning soni bitta otxonada bir necha boshga yetdi.

Ushbu otlar odamlarga hozirgi Pireney yarim orolida miloddan avvalgi 25-20 000-yillarda ma'lum boʻlgan, bu hududdagi gʻor rasmlarida koʻrsatilgan. Dastlab odamlar tomonidan ishlatilgan mahalliy yovvoyi otlar orasida zamonaviy Luzitanning taxminiy ajdodlari boʻlgan, chunki qadimgi va zamonaviy ot DNKsini taqqoslash boʻyicha tadqiqotlar zamonaviy "Luzitan C" guruhida erta neolit davridagi yovvoyi Iberiya otlarida ham mavjud boʻlgan onalik avlodlari mavjudligini koʻrsatadi.

Luzitan otlari odatda kulrang, dafna yoki qora rangga ega. Hozirgi vaqtda ular odatda saralash va buqalar jangi uchun ishlatiladi.

Luzitan zotiga mansub aygʻirlarning balandligi oʻrtacha 162 sm, urgʻochilari esa taxminan 155 sm. Ogʻirligi 550 dan 600&nbsp;kg gacha. Ularning boshi mutanosib, olijanob shakllarda, biroz konveks profilga ega. Luzitan zotli otlarning koʻzlari katta, bodomsimon, quloqlari oʻrtacha uzunlikda. Boʻyin juda uzun emas, chiroyli kemerli, baland, rivojlangan tepaga ega. Tana keng, chuqur va yumaloq, krup past oʻrnatilgan dum qismi bilan kuchli. Ularning yoʻgʻon va kuchli oyoqlari bor.

Luzitan zotining soni Andalusiya zoti kabi kabi koʻp emas: butun dunyo boʻylab atigi 2000 ga yaqin biya Luzitanlar bor. Luzitan zotli otlarning katta qismi Braziliyada (600 ta biya) va Fransiyada (200 ta biya) boqiladi.

## Manbalar

## Havolalar
* http://www.cavalo-lusitano.com/
* https://web.archive.org/web/20180814164819/https://ialha.org/
* http://www.lusitanohorse.com.au
Läuferbrunnen

**Läuferbrunnen** (Yuguruvchi haykali tasvirlangan favvora) — Shveytsariyaning Bern shahrining eski shahar hududi Läuferplatzdagi favvora. Bu favvora Shveytsariyaning milliy ahamiyatga ega boʻlgan madaniy obyektlaridan biri hisoblanadi, shuningdek, Bernning eski shahri maydoni YuNESKOning Jahon merosi roʻyxatiga kiritilgan.

## Tarix
Läuferbrunnen favvorasi Nydeggstaldendagi *Nydegg* cherkovi yaqinida joylashgan. Favvora 1824-yilda bunyod etilgan, ammo ayrim manbalarda favvoraning 1545-yilda ham mavjud boʻlgani haqida manbalar mavjud, shuningdek ushbu yozuvlar haykalning asos qismiga ham oʻyib yozilgan. Haykal yaratilganidan beri bir necha marta turli joylarga koʻchirib oʻtkazilganligi va taxminan 1663-yilgacha *Brunnen beim unteren Tor* (pastki darvoza yonidagi kichik favvora) nomi bilan mashhur boʻlganligi haqida ham maʼlumotlar mavjud. Dastlab *Läuferbrunnen* sakkiz burchakli kichik hovuzga va baland hamda aylanasimon asosga ega edi. Läuferbrunnen favvorasining 1757-yilgacha saqlangan kichik hovuzi oʻrniga 1824-yilda toʻrtburchak katta hovuz barpo etilgan. Aylanasimon asos esa XVIII-XIX asrlarda hozirgi kvadrat ohaktosh asos bilan almashtirilgan.

Haykalda qizil va toʻq koʻk tusli kiyim kiygan yuguruvchining tasviri tasvirlangan. U oʻng qoʻlida nayzasimon qurol ushlab olgan, chap qoʻli esa belidagi xanjarini tutib turibdi. Haykaldagi yuguruvchining kiyimlari oʻsha davrdagi shveysariyaliklar kiyinish uslubini ifodalaydi. Yuguruvchi yonida uning yordamchisi boʻlgan jonivor ikki oyoqda turgan holda, huddi yuguruvchi singari qizil va koʻk libosda tasvirlagan.

## Manbalar
Spiti oti

**Spiti oti** — Hindiston shimolidagi Ximachalpradesh shtatidagi kichik togʻ oti yoki poni zotidir. Bu zot oʻz nomini Spiti daryosidan olgan va asosan Kullu, Lahaul, Spiti va Kinnaur hududlarida yashagan.

Spiti zotining populyatsiyasi 2004-yilda 4000 bosh  sifatida qayd etilgan. Ushbu zot soni tez kamayib borayotgani va zudlik bilan tiklanishga muhtoj deb hisoblangan. 2007-yilda uning holati Oziq-ovqat va qishloq xoʻjaligi tashkiloti tomonidan xavf ostida sifatida qayd etilgan. Birlashgan Millatlar Tashkiloti (FAO)da esa „xavf ostida emas“.

## Xususiyatlari
Ularning tanasi yetarlicha kuchli suyaklar bilan yaxshi rivojlangan. Yel sochlari uzun, sochlari 25 dan 40 sm gacha, tanasi mustahkam, ehtiyotkor munosabatda, tumshugʻi qavariq, quloqlari tekis, koʻzlari qora. Dumi oʻrtacha uzunlikda va tekis. Otlar temperamentda itoatkor. Eng keng tarqalgan ranglar - kulrang, dafna, qora va piebald. Otlarning oʻrtacha boʻyi 129 sm, tana uzunligi 100 sm, koʻkrak qafasi 148 sm, quloq uzunligi 15 sm, tumshugʻi uzunligi 50 sm.

Spiti otining moʻgʻul va tibet zotlari bilan oʻxshash tomonlari bor, genetik xilma-xillik tahlili shuni koʻrsatadiki, u Himoloy togʻlarida xuddi shunday diapazonni egallagan Zanskariga yaqin. Bu ikki zot oʻrtasidagi ba'zi almashinuv hujjatlashtirilgan. Biroq, Spiti zoti juda baland togʻlarga kamroq moslashgan .

Bu Himoloy togʻlarining ogʻir sharoitlariga yaxshi moslashgan kichik, mustahkam togʻ oti. U togʻli yerlarda tez va barqaror, muzda xavfsiz harakatlanadi, sovuqqa va kasalliklarga yaxshi chidamlilik va qarshilikka ega.

## Areal
Spiti otini koʻpaytirish maydonchalari Hindistonning Ximachalpradesh shtatidagi Lahul va Spiti tumanlarining Kaya boʻlinmasi va Kinnaur tumanining Yantang tumanida joylashgan. Bu hududdagi otlar boʻyi kichikroq boʻlib, ular spiti poni deb ataladi.

## Manbalar
Stanislav Dubrovin

**Stanislav Vladimirovich Dubrovin** (: 1974-yil 2-sentyabrda tugʻilgan) – rossiyalik, oʻzbekistonlik futbol murabbiyi, sobiq futbolchi, hujumchi pozitsiyasida oʻynagan.

## Futbolchilik faoliyati
Dubrovin Rossiyaning birinchi divizionida „Jhemchujina Sochi“, „Alaniya Vladikavkaz“ va „Ural Sverdlovsk viloyati“ klublarida oʻynagan.

Stanislav 10 yoshida futbol oʻynay boshlagan. Birinchi murabbiy – Vladimir Dmitrievich Komarnitskiy. 2001-yil 17 iyunda Stalker/Zemessardzega qarshi oʻyinda 7 ta gol urib, Latviya chempionati rekordini oʻrnatgan. 2006-yilda „Makkabi Petah Tikva“ jamoasidan Vladikavkazning „Spartak“ klubiga oʻtgan. Isroilning Maariv gazetasiga koʻra, Dubrovinning yangi klubidagi maoshi yiliga 250 000 dollarni tashkil etgan.

2008-yilda Ural Yekaterinburgda oʻynagan. 2008-yil dekabr oyida u Jemchujina-Sochi klubi bilan uch yillik shartnoma imzolagan.

## Yutuqlar

### Klub

* Latviya kubogi finalchisi : 2001-yil
* Isroil liga kubogi gʻolibi : 2003/04

### Individual
* Rossiya 3-ligasi 2-zonasi eng yaxshi toʻpurari: 1996 (32 gol)
* Rossiya 2-divizioni janubiy zonasining eng yaxshi toʻpurari: 2006 (28 gol)

## Manbalar

## Havolalar

* FC-Ural.ru saytidagi profil 
* Rossiya birinchi divizioni jamoalari 2008 yil
* One.co.il saytidagi profil va statistika
Mosesbrunnen

**Mosesbrunnen** (Muso favvorasi) — Shveytsariyaning Bern shahridagi Eski shahar qismi Münsterplatzdagi favvora. Bu Shveytsariyaning milliy ahamiyatga ega boʻlgan madaniy obyektli va Bernning eski shahar qismi YuNESKOning Jahon merosi roʻyxatiga kiritilgan

## Tarixi
Haykal 1544-yilda bunyod etilgan. Boʻrondan keyin u 1790-1791-yillarda qayta tiklandi. Louis XVI uslubidagi havza Niklaus Sprüngli tomonidan ishlab chiqilgan. Haykal Musoning Isroil qabilalariga Oʻn Ilohiy amrni olib kelganligini anglatadi. Musoning boshidan chiqib turgan ikkita yorugʻlik nuri tasvirlangan, bu Injilning 34:29-35 oyatini oʻzida aks ettiradi, unda Xudo bilan uchrashgandan soʻng Musoning yuzi yoqin nur tarata boshlagani haqida yozilgan.

Aksariyat sharhlovchilar Jeromeni ilohiy kitobdagi oddiygina krān (*qāran*) soʻzini „nurli“ emas, balki „shoxli“ deb notoʻgʻri tarjima qilinganini aytishdi. Ammo MakGill universitetining yahudiyshunoslik fakulteti aspiranti Bena Elisha Medjuk, 1988-yilgi "Chiqish 34:29-35: Bibliyaning dastlabki tarjimasi va talqinidagi Musoning „shoxlari“" dissertatsiyasida murakkabroq tushuntirishni taklif qilgan.[1] Medjuk buni shunday tushuntiradi: Jerome *qaronning oʻzgaruvchan* maʼnolarini ham, oʻzining zamondosh yahudiy olimlarining keng tarqalgan tarjimasini ham yaxshi bilgan — ular bilan maslahatlashgan! Jerome matnga sodiq metafora sifatida „shoxli“ tarjimani tanladi: Musoning kuchi va hokimiyatining tasviri hamda Rabbiyni ulugʻlash maʼnolarini anglatishi uchun! Jerom buni hatto oʻzining sharhida ham tushuntirib berdi!

Qadimgi sivilizatsiyalar tomonidan shoxlar deyarli universal tarzda koʻrib chiqildi, ular ming yillar oʻtib nasroniylar uchun salbiy yoki iblisning timsoli sifatida emas, balki kuch ramzi sifatida qarala boshlandi. Masalan, Iskandar Zulqarnayn va Attila Hun shox kiygan humkdorlar sifatida tasvirlangan. Mellinkoff shoxli dubulgʻalarni koʻpincha ruhoniylar va podshohlar kiyib yurishganini eslatib oʻtiladi, dubulgʻadagi shoxlar ularga ilohiy kuch va hokimiyat berilganligini bildiradi.

Bu ikki soʻzning toʻgʻri talqini shundaki, Muso maʼrifatli boʻlgan, King James Versiyasida aytilganidek, „uning yuz terisi porlagan“ (diniy ikonagrafiyadagi Halo kabi).

Septuaginta ibroniycha ibora  ni „uning yuzi ulugʻlandi“ deb to‘g‘ri tarjima qilgan.lekin Jerome bu iborani lotin tiliga *cornuta esset facies sua* „uning yuzi shoxli edi“ deb tarjima qilgan.

## Manbalar
Xurshid Gʻiyosov

**Xurshid Gʻiyosov** (1995-yil 13-aprelda tugʻilgan) – oʻzbekistonlik professional futbolchi, hozirda „Neftchi“ klubida hujumkor yarim himoyachi ampulasida oʻynaydi.

## Futbolchilik faoliyati
### Klub
2017-yilda „Bunyodkor“ libosida Osiyo Chempionlar Ligasining 4 ta oʻyinda maydonga tushgan.

2020-yilning 5-fevralida Gʻiyosov K-liganing „Anyang“ klubi bilan shartnoma imzolagan.

## Faoliyat statistikasi

#### Izohlar

### Xalqaro
U 2015-yilda 20 yoshgacha boʻlgan futbolchilar oʻrtasidagi jahon chempionatida ishtirok etgan. 2018—2019-yillar oraligʻida milliy terma jamoa safida 5ta oʻyin oʻtkazgan.

*2019-yil 9-noyabr oʻtkazilgan oʻyindagi aniq statistika*

## Yutuqlar
**Bunyodkor**
* Oʻzbekiston Superkubogi (1): 2014
**Neftchi**

* Oʻzbekiston Superkubogi sohibi: 2026

## Manbalar

## Havolalar
* Xurshid Gʻiyosov Soccerway saytida
* Xurshid Gʻiyosov Transfermarkt saytida
*
Igor Golban

**Igor Valeryevich Golban** (; 1990-yil 31-iyulda tugʻilgan) – professional futbolchi, Oʻzbekiston Superligasida Andijonning „Andijon“ klubi himoyachisi. Sovet davrida Rossiyada tugʻilgan, Oʻzbekiston milliy terma jamoasi tarkibida oʻynagan.

## Futbolchilik faoliyati
U 2010-yil 10-avgust kuni „Shinnik Yaroslavl“ ga qarshi oʻyinda „Jhemchujina-Sochi“ klubida Rossiya milliy futbol ligasida debyut qildi. U FNLda Jemchujina va Shinnik uchun 3 mavsum oʻynagan. 2015-yilning fevral oyida Oʻzbekiston Superligasining „Qoʻqon 1912“ jamoasi Golbanni Moskvaning „Lokomotiv“ jamoasidan bir yilga ijaraga olgan. 2016-yilgi mavsumda „Lokomotiv“ jamoasi bilan shartnomasi yakunlangach, Golban Oʻzbekistonda qolgan va Namanganning „Navbahor“ jamoasi bilan shartnoma imzolagan. 2024-yil yanvar oyida Qarshining „Nasaf“ klubi bilan shartnoma imzolagan.

## Xalqaro oʻyinlar
U Rossiya yoshlar terma jamoasida oʻynagan. 2011-yilda u bosh murabbiy Nikolay Pisarev tomonidan Rossiya yoshlar terma jamoasiga chaqirildi va buning uchun uchta oʻyin oʻtkazgan. 2020-yil 6-mart kuni Golban mamlakatda 5 yil yashaganidan soʻng Oʻzbekiston fuqaroligiga qabul qilindi. U Oʻzbekiston milliy terma jamoasi safida 2020-yil 8-oktyabr kuni Eronga qarshi oʻrtoqlik oʻyinida (2:1) magʻlub boʻldi.

*oʻyinlar va gollar 15-fevral 2021-yilga toʻgri.*

## Yutuqlar

* Chexiya Superkubogi: 2012
* Oʻzbekiston Kubogi finalchisi: 2016, 2022
* Oʻzbekiston Superligasi gʻolibi: 2024
* Oʻzbekiston Superligasi ikkinchi oʻrin: 2017, 2022
* Oʻzbekiston Superligasi uchinchi oʻrin: 2016, 2018, 2023
* Oʻzbekiston Superkubogi gʻolibi: 2024, 2025

## Manbalar

## Havolalar

* 
* 
*